**ΤΟ ΣΥΜΒΟΛΟ ΠΙΣΤΗΣ ΤΩΝ ΑΠΟΣΤΟΛΩΝ**

**ΔΙΑΛΕΞΗ 6Η «Η ΣΩΤΗΡΙΑ»**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: το διάγραμμα το μαθήματος, σημειώσεις

κλειδιά, αποσπάσματα και περιλήψεις του μαθήματος και χώρο για πρόσθετες σημειώσεις.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για τιςαπαντήσεις. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

ομάδες, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε πού αρχίζει και πού τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα με τη βασική διάρθρωση των ενοτήτων στο διάγραμμα του μαθήματος.
* **Καθώς βλέπετε το μάθημα**
* **Σημειώσεις** – Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις, αλλά να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε, να περιγράψετε και να μπορείτε να υπερασπιστείτε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να κρατήσετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Τις ερωτήσεις αναθεώρησης, θα είναι καλύτερο, να τις συμπληρώσει ο καθένας μόνος του και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**Η ΣΩΤΗΡΙΑ**

**ΠΕΡΙΓΡΑΜΜΑ**

ΠΕΡΙΕΧΟΜΕΝΑ

ΕΙΣΑΓΩΓΗ

Ι. Η Συγχώρηση

 Α. Το Πρόβλημα της Αμαρτίας

 1. Ο Ορισμός της Αμαρτίας

 2. Η Προέλευση της Αμαρτίας

 3. Οι Συνέπειες της Αμαρτίας

 Β. Η Θεία Χάρις για τη Συγχώρεση

 1. Ο Πατέρας είναι ο αρχιτέκτονας της λυτρωτικής Συγχώρεσης

 2. Ο Υιός είναι ο εκπληρωτής της λυτρωτικής Συγχώρεσης

 3. Το Άγιο Πνεύμα φέρνει στη ζωή μας τη Συγχώρεση

 Γ. Η Προσωπική Ευθύνη στη Συγχώρεση

 1. Οι Προϋποθέσεις της Συγχώρησης

 2. Τα Μέσα για να λάβουμε Συγχώρηση

ΙΙ. Η Ανάσταση του Σώματος

 Α. Η Κατάρα της φθοράς και του θανάτου

 Β. Το Ευαγγέλιο για τα φυσικά μας σώματα

 1. Η Παλαιά Διαθήκη

 2. Η Καινή Διαθήκη

 3. Η Ανάσταση του Ιησού

 Γ. Η Λύτρωση του Σώματος

 1. Η Ζωή στο παρόν

 2. Η Ενδιάμεση Κατάσταση

 3. Η Νέα Ζωή

ΙΙΙ. Η Αιώνια Ζωή

 Α. Το Χρονοδιάγραμμα της Αιώνιας Ζωής

 Β. Η Ποιότητα της Αιώνιας Ζωής

 Γ. Ο Τόπος της Αιώνιας Ζωής

ΣΥΜΠΕΡΑΣΜΑ

**ΣΗΜΕΙΩΣΕΙΣ**

**ΕΙΣΑΓΩΓΗ**

Σωτηρία: η λήψη των ευλογιών που ο Χριστός εξαγόρασε με τον λυτρωτικό του θάνατο.

**Ι. Η Συγχώρηση**

**Ι. Α. Το Πρόβλημα της Αμαρτίας**

Η αμαρτία μας χωρίζει από τις ευλογίες του Θεού, και μας τοποθετεί κάτω από την κατάρα του.

**Ι.Α.1. Ο Ορισμός της Αμαρτίας**

Ανομία: παράβαση του νόμου του Θεού. Γράφει ο απ. Ιωάννης στην πρώτη επιστολή του κεφ. 3:4 τα εξής:

**Καθένας που πράττει την αμαρτία, πράττει και την ανομία· επειδή, η αμαρτία είναι η ανομία**.

* έλλειψη συμμόρφωσης προς τον νόμο
* παράβαση του νόμου.

ο νόμος είναι η αντανάκλαση του τέλειου χαρακτήρα του Θεού.

Ρωμαίους κεφ. 7:12:

**Ώστε, ο μεν νόμος είναι άγιος, και η εντολή άγια και δίκαιη και αγαθή**.

Α΄ Ιωάννου κεφ. 5:3:

**Επειδή, αυτή είναι η αγάπη τού Θεού, στο να τηρούμε τις εντολές του· και οι εντολές του δεν είναι βαριές**.

Η αγάπη για τον Θεό φανερώνεται στην υποταγή στο νόμο του.

**Ι.Α.2. Η Προέλευση της Αμαρτίας**

Η Πτώση: όταν ο Αδάμ και η Εύα επαναστάτησαν ενάντια στο Θεό

Στο βιβλίο της Γένεσης κεφ. 1:26-31, μας αναφέρεται ότι όταν ο Θεός δημιούργησε τον άνθρωπο, αυτός ήταν καλός.

Ο Αδάμ και η Εύα παρέβηκαν τον δίκαιο νόμο του Θεού και επέλεξαν να αμαρτήσουν με τη θέλησή τους.

**Ι.Α.3. Οι Συνέπειες της Αμαρτίας**

Η Αγία Γραφή τονίζει ότι όταν ο Αδάμ και η Εύα αμάρτησαν, ο Θεός έκρινε και καταράστηκε ολόκληρη την ανθρωπότητα.

* πνευματικό θάνατο
* διαφθορά
* σωματικό θάνατο
* αιώνια βάσανα

Ρωμαίους κεφ. 5:12-19:

**Γι' αυτό, όπως διαμέσου ενός ανθρώπου η αμαρτία μπήκε μέσα στον κόσμο, και με την αμαρτία ο θάνατος, και με τον τρόπο αυτό ο θάνατος πέρασε μέσα σε όλους τούς ανθρώπους, για τον λόγο ότι όλοι αμάρτησαν... Επειδή, όπως με την παρακοή τού ενός ανθρώπου οι πολλοί καταστάθηκαν αμαρτωλοί, έτσι και με την υπακοή τού ενός οι πολλοί θα κατασταθούν δίκαιοι.**

**Ι.Β. Η Θεϊκή Χάρις για τη Συγχώρηση**

Ο Θεός δεν ήθελε να αφήσει ολόκληρη την ανθρωπότητα να παραμείνει κάτω από την κατάρα της αμαρτίας.

Έστειλε έναν Λυτρωτή για να δώσει λύση στο πρόβλημα της αμαρτίας. Αυτός ο Λυτρωτής ήταν ο Υιός του, ο Ιησούς Χριστός.

Ρωμαίους κεφ. 3:23-24:

**δεδομένου ότι, όλοι αμάρτησαν, και στερούνται τη δόξα τού Θεού· ανακηρύσσονται, όμως, δίκαιοι, δωρεάν, με τη χάρη του, διαμέσου της απολύτρωσης που έγινε με τον Ιησού Χριστό**·

Ως έργο της θεϊκής χάρης, η συγχώρηση περιλαμβάνει και τα τρία πρόσωπα της Αγίας Τριάδας, δηλαδή τον Πατέρα, τον Υιό και το Άγιο Πνεύμα. Όλα άρχισαν με τον Πατέρα.

**Ι.Β.1. Ο Πατέρας είναι ο αρχιτέκτονας της λυτρωτικής συγχώρησης**

ο Πατέρας ο οποίος πρόσφερε τον Ιησού ως θυσία. Ακούστε τι λέει ο απ. Παύλος εκεί:

**τον οποίο ο Θεός προκαθόρισε ως μέσον εξιλέωσης διαμέσου της πίστης, με βάση το αίμα του, προς φανέρωση της δικαιοσύνης του, για την άφεση των αμαρτημάτων, που έγιναν στο παρελθόν, μέσα στη μακροθυμία τού Θεού**· (Ρωμ. 3:25)

Ο Πατέρας είναι ο μεγάλος αρχιτέκτονας της λύτρωσης.

**I.B.2. O Υιός είναι ο εκπληρωτής της λυτρωτικής συγχώρησης**

Σε εκπλήρωση της υπόσχεσης του Πατέρα, ο Υιός στάλθηκε στον κόσμο, ενσαρκώθηκε ως ο Ιησούς, έγινε ο αναμενόμενος Μεσσίας, ώστε να προσφέρει λύτρωση για την ανθρώπινη αμαρτία. Τη διδασκαλία αυτή την βλέπουμε στην προς Ρωμαίους επιστολή κεφ. 3:25-26, στην προς Εβραίους επιστολή κεφ. 2:14-17 και στο κεφ. 10:5-10.

**με τον οποίο έχουμε την απολύτρωση διαμέσου τού αίματός του, την άφεση των αμαρτημάτων, σύμφωνα με τον πλούτο της χάρης του·** (Εφεσ. 1:7)

**Ι.Β.3. Το Άγιο Πνεύμα φέρνει στην ζωή μας τη Συγχώρηση**

Το Άγιο Πνεύμα είναι το τρίτο πρόσωπο της Αγίας Τριάδας ο οποίος στην ουσία εφαρμόζει τη συγχώρηση στη ζωή μας.

**Εμείς, όμως, οφείλουμε πάντοτε να ευχαριστούμε τον Θεό για σας, αδελφοί αγαπημένοι από τον Κύριο, ότι ο Θεός σάς έκλεξε εξαρχής προς σωτηρίαν διαμέσου τού αγιασμού τού Πνεύματος, και της πίστης τής αλήθειας**· (Β΄ Θεσ. 2:13)

Επιπτώσεις της σώζουσας χάρης:

* **προσευχόμαστε**
* **ευχαριστούμε**
* **έχουμε την πεποίθηση**

 **Ι.Γ. Η Προσωπική Ευθύνη στη Συγχώρηση**

Η διαδικασία της συγχώρησης συνήθως περιλαμβάνει ένα στοιχείο ατομικής ευθύνης.

**Ι.Γ.1. Οι Προϋποθέσεις της Συγχώρησης**

* πίστη στον Θεό: *αναγνώριση της θεϊκής κυριαρχία του Θεού, πιστή υποταγή σε κείνον και εμπιστοσύνη στο γεγονός ότι θα μας δείξει έλεος για χάρη του λυτρωτή μας Ιησού Χριστού*.

**Οικτίρμονας και ελεήμονας είναι ο Κύριος, μακρόθυμος και πολυέλεος. Δεν θα δικολογεί για πάντα ούτε θα διατηρεί την οργή του στον αιώνα. Δεν έκανε σε μας σύμφωνα με τις αμαρτίες μας ούτε ανταπέδωσε σε μας σύμφωνα με τις ανομίες μας. Επειδή, όσο είναι το ύψος τού ουρανού επάνω από τη γη, τόσο μεγάλο είναι το έλεός του σ' αυτούς που τον φοβούνται. Όσο απέχει η ανατολή από τη δύση, τόσο μακριά έστειλε από μας τις ανομίες μας. Καθώς ο πατέρας σπλαχνίζεται τα παιδιά του, έτσι και ο Κύριος σπλαχνίζεται αυτούς που τον φοβούνται**. (Ψαλμ. 103:8-13)

Παρατηρήστε ότι εκείνοι που φοβούνται τον Κύριο είναι που θα λάβουν την συγχώρησή του

* Η συντριβή είναι: *Η γνήσια λύπη για την αμαρτία· η αληθινή μετάνοια και λύπη για την παράβαση του νόμου του Θεού*.

**Δες, αγάπησες αλήθεια στην καρδιά, και στα ενδόμυχα θα με διδάξεις σοφία... Θυσίες τού Θεού είναι συντριμμένο πνεύμα· συντριμμένη και ταπεινωμένη καρδιά, Θεέ, δεν θα καταφρονήσεις**. (Ψαλ. 51:6, 17)

**Ι.Γ.2. Τα Μέσα για να λάβουμε Συγχώρηση**

Κάποιες φορές, οι Χριστιανοί αποτυγχάνουν να διακρίνουν μεταξύ του μέσου της χάρης και της βάσης για τη χάρη.

* η βάση είναι το έδαφος ή η αξία πάνω στην οποία βασίζεται μια πράξη ή μια συνέπεια,

Η βάση της χάρης είναι η αξία του Χριστού

* το μέσο είναι ένα εργαλείο ή ένας μηχανισμός που φέρνουν την πράξη ή τη συνέπεια σε πέρας.

Το μέσο της χάρης είναι η πίστη

* Προσευχή

 Η προσευχή παρουσιάζεται ως ένα συνηθισμένο μέσο έκκλησης προς τον Θεό για χάρη και συγχώρηση.

**Αν ομολογούμε τις αμαρτίες μας, ο Θεός είναι πιστός και δίκαιος ώστε να συγχωρήσει σε μας τις αμαρτίες, και να μας καθαρίσει από κάθε αδικία**. (Α΄ Ιωαν. 1:9)

 Και λαβαίνουμε τη συγχώρηση αυτή ζητώντας την απλά με πίστη.

Μας λέει ο θεολόγος Dr. J. Ligon Duncan τα εξής:

 οι προσευχές μεσιτείας λειτουργούν κάποιες φορές ως ασυνήθιστα μέσα συγχώρησης.

 Η μεσιτεία μπορεί να οριστεί ως: μεσολάβηση ή παράκληση ή προσευχή για χάρη κάποιου άλλου.

* ιερές τελετές, κυρίως το βάπτισμα και το Δείπνο του Κυρίου.

**Και, τώρα, γιατί βραδύνεις; Αφού σηκωθείς, βαπτίσου και καθαρίσου από τις αμαρτίες σου, με το να επικαλεστείς το όνομα του Κυρίου**. (Πραξ. 22:16)

**Το ποτήρι της ευλογίας, που ευλογούμε, δεν είναι κοινωνία τού αίματος του Χριστού; Ο άρτος, που κόβουμε, δεν είναι κοινωνία τού σώματος του Χριστού;** (Α΄ Κορ. 10:16)

Η συγχώρηση των αμαρτιών είναι μια μεγάλη ευλογία της σωτηρίας την οποία γευόμαστε σε όλη την Χριστιανική μας ζωή.

**ΙΙ.Η Ανάσταση του σώματος**

Όταν λέει εδώ «σαρκός ανάστασιν» έχει υπόψη τη γενική ανάσταση – την ανάσταση όλων των ανθρώπων όταν θα επιστρέψει ξανά ο Χριστός με δόξα.

**ΙΙ.Α. Η Κατάρα της φθοράς και του θανάτου**

Όταν όμως ο Αδάμ και η Εύα αμάρτησαν, η αμαρτία διέφθειρε όχι μόνο τις ψυχές τους αλλά και τα σώματά τους. Η διαφθορά αυτή των σωμάτων τους συντέλεσε τελικά στον φυσικό τους θάνατο. Ακούστε την κατάρα του Θεού στον Αδάμ στο βιβλίο της Γένεσης κεφ. 3:19:

**με τον ιδρώτα του προσώπου σου θα τρως το ψωμί σου, μέχρις ότου επιστρέψεις στη γη, από την οποία πάρθηκες· επειδή, γη είσαι και σε γη θα επιστρέψεις**. (Γεν. 3:19)

**Γι' αυτό, όπως διαμέσου ενός ανθρώπου η αμαρτία μπήκε μέσα στον κόσμο, και με την αμαρτία ο θάνατος, και με τον τρόπο αυτό ο θάνατος πέρασε μέσα σε όλους τούς ανθρώπους, για τον λόγο ότι όλοι αμάρτησαν**· (Ρωμ. 5:12)

**ΙΙ.Β. Το Ευαγγέλιο για τα φυσικά μας σώματα**

Η Γραφή μας διδάσκει ξεκάθαρα τα καλά νέα ότι όχι μόνο οι ψυχές μας, αλλά και τα σώματά μας, θα δοξαστούν όταν ο Χριστός θα ξανάρθει.

**ΙΙ.Β.1. Η Παλαιά Διαθήκη**

Η λέξη ευαγγέλιο, που σημαίνει τα καλά νέα, στην ουσία έρχεται από την Παλαιά Διαθήκη.

**Πόσο ωραία είναι επάνω στα βουνά τα πόδια εκείνου που ευαγγελίζεται, εκείνου που κηρύττει ειρήνη! Εκείνου που ευαγγελίζεται αγαθά, εκείνου που κηρύττει σωτηρία, εκείνου που λέει στη Σιών: Ο Θεός σου βασιλεύει**! (Ησα. 52:7)

 Η σωτηρία που ο Θεός παρείχε στην Παλαιά Διαθήκη ήταν βασισμένη στη μελλοντική νίκη του Χριστού.

**Επειδή, ο νόμος, ο οποίος αποτελεί σκιά των μελλοντικών αγαθών, όχι την ίδια την εικόνα των πραγμάτων, δεν μπορεί ποτέ με τις ίδιες θυσίες που προσφέρονται, πάντοτε, κάθε χρόνο, να τελειοποιήσει αυτούς που προσέρχονται.**

**Για τον λόγο ότι, τότε θα έπαυαν να προσφέρονται· δεδομένου ότι, οι λατρευτές, αφού καθαρίστηκαν μια φορά, δεν θα είχαν πλέον καμιά συνείδηση αμαρτιών.**

**Αλλά, με τις θυσίες αυτές γίνεται κάθε χρόνο ανάμνηση των αμαρτιών.**

**Επειδή, είναι αδύνατον το αίμα ταύρων και τράγων να αφαιρεί αμαρτίες.**

**Γι' αυτό, μπαίνοντας μέσα στον κόσμο, λέει: «Θυσία και προσφορά δεν θέλησες, αλλά μου ετοίμασες ένα σώμα.** **(Εβρ.10:1-5)**

 Ο λαός του Θεού είχε διδαχθεί ότι θα ερχόταν η μέρα όπου ο Θεός θα ανάσταινε όλους τους ανθρώπους και θα τους έκρινε για τα έργα τους.

Η τελική κρίση περιλαμβάνει τη σωματική ανάσταση

**Και κατά τον καιρό εκείνο θα εγερθεί ο Μιχαήλ, ο μεγάλος άρχοντας, που στέκεται για τους γιους τού λαού σου· και θα είναι καιρός θλίψης, που ποτέ δεν έχει γίνει αφότου υπήρξε έθνος, μέχρις εκείνον τον καιρό· και κατά τον καιρό εκείνο ο λαός σου θα διασωθεί, κάθε ένας που θα βρεθεί γραμμένος μέσα στο βιβλίο. Και πολλοί απ' αυτούς που κοιμούνται μέσα στο χώμα της γης, θα σηκωθούν, οι μεν σε αιώνια ζωή, οι δε σε ονειδισμό και αιώνια καταισχύνη**. (Δαν.12:1-2)

**Οι νεκροί σου θα ζήσουν, μαζί με το νεκρό μου σώμα θα αναστηθούν· σηκωθείτε και ψάλλετε, εσείς που κατοικείτε στο χώμα· επειδή, η δρόσος σου είναι σαν τη δρόσο των χόρτων, και η γη θα ξεπετάξει τούς νεκρούς. Έλα, λαέ μου, μπες μέσα στα ταμεία σου, και κλείσε τις θύρες σου από πίσω σου· κρύψου για λίγο καιρό, μέχρις ότου περάσει η οργή. Επειδή, δέστε, ο Κύριος βγαίνει από τον τόπο του για να παιδεύσει τούς κατοίκους της γης εξαιτίας της ανομίας τους· η δε γη θα ξεσκεπάσει τα αίματά της, και δεν θα σκεπάσει πλέον τους φονευμένους της**. (Ησα. 26:19-21)

**ΙΙ.Β.2. Η Καινή Διαθήκη**

Η μεγαλύτερη διαφορά μεταξύ των ευαγγελικών διακηρύξεων της Παλαιάς και της Καινής Διαθήκης είναι ότι στην Καινή Διαθήκη, ο λυτρωτής είχε τελικά εμφανιστεί.

Ο Ιησούς μας δίδαξε ότι η γενική ανάσταση θα γίνει κατά την τελική κρίση.

Ακούστε τι είπε ο Ιησούς στο κατά Λουκά κεφ. 20:37:

**Το ότι, όμως, ανασταίνονται οι νεκροί, το φανέρωσε και ο Μωυσής στο περιστατικό της βάτου, όταν λέει Κύριο τον Θεό τού Αβραάμ και τον Θεό τού Ισαάκ και τον Θεό τού Ιακώβ**. (Λουκ. 20:37)

**Ομολογώ, μάλιστα, τούτο σε σένα, ότι σύμφωνα με τον δρόμο που αυτοί λένε αίρεση, έτσι λατρεύω τον Θεό των πατέρων μου, πιστεύοντας σε όλα τα γραμμένα μέσα στον νόμο και στους προφήτες· έχοντας ελπίδα στον Θεό, την οποία κι αυτοί οι ίδιοι προσμένουν, ότι πρόκειται να γίνει ανάσταση των νεκρών, και δικαίων και αδίκων**. (Πραξ. 24:14-15)

**ΙΙ.Β.3. Η Ανάσταση του Ιησού**

Η Καινή Διαθήκη μας διδάσκει ότι υπάρχουν τουλάχιστον δύο πολύ σημαντικές συνδέσεις μεταξύ της ανάστασης του Ιησού και κείνη των πιστών.

* Ένωση με τον Ιησού

**Συνταφήκαμε, λοιπόν, μαζί του διαμέσου τού βαπτίσματος στον θάνατο, ώστε, καθώς ο Χριστός αναστήθηκε από τους νεκρούς με τη δόξα τού Πατέρα, έτσι κι εμείς να περπατήσουμε σε μια νέα ζωή. Επειδή, αν έχουμε γίνει σύμφυτοι μαζί του ως προς την ομοιότητα του θανάτου του, κατά συνέπεια θα είμαστε και ως προς την ομοιότητα της ανάστασης· (Ρωμ. 6:4-5)**

* εγγυημένη η δική μας ανάσταση

**Αλλά, τώρα, ο Χριστός αναστήθηκε από τους νεκρούς· έγινε η απαρχή αυτών που έχουν κοιμηθεί. Επειδή, βέβαια, διαμέσου ανθρώπου ήρθε ο θάνατος, έτσι και διαμέσου ανθρώπου η ανάσταση των νεκρών. Επειδή, όπως όλοι πεθαίνουν λόγω συγγένειας με τον Αδάμ, έτσι και όλοι θα ζωοποιηθούν, ερχόμενοι σε συγγένεια με τον Χριστό· κάθε ένας, όμως, σύμφωνα με τη δική του τάξη· ο Χριστός είναι η απαρχή, έπειτα όσοι είναι τού Χριστού, στην παρουσία του**· (Α’ Κορ. 15:20-23)

**ΙΙ.Γ. Η Λύτρωση του σώματος**

**ΙΙ.Γ.1. Η Ζωή στο Παρόν**

Η σωτηρία των σωμάτων μας ξεκινάει με την κατοίκηση του Αγίου Πνεύματος

**ΙΙ.Γ.2. Η Ενδιάμεση Κατάσταση**

Κατά την ενδιάμεση κατάσταση, η ψυχή μας κατοικεί με τον Χριστό στον ουρανό ενώ το σώμα μας παραμένει στη γη.

**Και όχι μονάχα αυτή, αλλά και εμείς οι ίδιοι που έχουμε την απαρχή τού Πνεύματος, και εμείς οι ίδιοι στενάζουμε μέσα μας, περιμένοντας την υιοθεσία, την απολύτρωση του σώματός μας**. (Ρωμ. 8:23)

**Έτσι και η ανάσταση των νεκρών· σπέρνεται με φθορά, ανασταίνεται με αφθαρσία· σπέρνεται χωρίς τιμή, ανασταίνεται με δόξα· σπέρνεται με ασθένεια, ανασταίνεται με δύναμη· σπέρνεται ως σώμα ζωικό, ανασταίνεται ως σώμα πνευματικό. Υπάρχει σώμα ζωικό, υπάρχει και σώμα πνευματικό**. (Α’ Κορ. 15:42-44)

**ΙΙΙ. Η Αιώνια Ζωή**

Όλοι οι πιστοί θα ανταμειφτούν τελικά με μια τέλεια, ευλογημένη, άφθαρτη κι αιώνια ζωή.

**ΙΙΙ.Α. Το Χρονοδιάγραμμα της Αιώνιας Ζωής**

**Σας διαβεβαιώνω απόλυτα, ότι εκείνος που ακούει τον λόγο μου, και πιστεύει σ' αυτόν που με απέστειλε, έχει αιώνια ζωή, και σε κρίση δεν έρχεται, αλλά έχει ήδη μεταβεί από τον θάνατο στη ζωή**. (Ιωάν. 5:24)

Η αιώνια ζωή αρχίζει από τώρα.

Θα μας δοθεί η αιώνια ζωή ως κληρονομιά μας στην τελική κρίση.

**Και το θέλημα εκείνου που με απέστειλε είναι τούτο: Καθένας που βλέπει τον Υιό και πιστεύει σ' αυτόν, να έχει αιώνια ζωή, και εγώ θα τον αναστήσω κατά την έσχατη ημέρα**. (Ιωαν. 6:40)

**ΙΙΙ.Β. Η Ποιότητα της Αιώνιας Ζωής**

Το κλειδί για την ποιότητα της αιώνιας ζωής είναι ότι θα ζήσουμε για πάντα μέσα στις ευλογίες του Θεού

**Κι αυτή είναι η αιώνια ζωή, το να γνωρίζουν εσένα τον μόνον αληθινό Θεό, και εκείνον τον οποίον απέστειλες, τον Ιησού Χριστό.** (Ιωαν. 17:3)

**Και εγώ ζούσα κάποτε χωρίς νόμο· αλλά, όταν ήρθε η εντολή, η αμαρτία ξαναζωντάνεψε, και εγώ πέθανα· και η εντολή, που μου δόθηκε για ζωή, αυτή βρέθηκε σε μένα για θάνατο. Επειδή, η αμαρτία, παίρνοντας αφορμή διαμέσου της εντολής, με εξαπάτησε, και διαμέσου αυτής με θανάτωσε**. (Ρωμ. 7:9-11)

**Γνωρίζω έναν άνθρωπο εν Χριστώ πριν από 14 χρόνια, (είτε μέσα στο σώμα, δεν ξέρω· είτε έξω από το σώμα, δεν ξέρω· ο Θεός ξέρει)· ότι αυτού τού είδους ο άνθρωπος αρπάχτηκε μέχρι τον τρίτο ουρανό. Και γνωρίζω αυτού τού είδους τον άνθρωπο, (είτε μέσα στο σώμα, είτε έξω από το σώμα, δεν ξέρω, ο Θεός ξέρει)· ότι αρπάχτηκε στον παράδεισο, και άκουσε λόγια ανεκλάλητα, που δεν επιτρέπεται σε έναν άνθρωπο να μιλήσει**. (Β’ Κορ. 12:2-4)

**ΙΙΙ.Γ. Ο Τόπος της Αιώνιας Ζωής**

Η Αγία Γραφή μας αναφέρει συχνά τον τόπο όπου θα ζούμε αιώνια ως τον νέο ουρανό και τη νέα γη.

**Έτσι, λοιπόν, να προσεύχεστε εσείς: Πατέρα μας, που είσαι στους ουρανούς, ας αγιαστεί το όνομά σου· ας έρθει η βασιλεία σου· ας γίνει το θέλημά σου, όπως στον ουρανό, έτσι και επάνω στη γη**· (Ματθ. 6:9-10)

**ΚΑΙ είδα έναν καινούργιο ουρανό και μια καινούργια γη· επειδή, ο πρώτος ουρανός και η πρώτη γη παρήλθε· και η θάλασσα δεν υπάρχει πλέον. Και εγώ ο Ιωάννης είδα την άγια πόλη, την καινούργια Ιερουσαλήμ, που κατέβαινε από τον Θεό, από τον ουρανό, ετοιμασμένη σαν νύφη στολισμένη για τον άνδρα της. Και άκουσα μια δυνατή φωνή από τον ουρανό, που έλεγε: Δέστε, η σκηνή τού Θεού μαζί με τους ανθρώπους, και θα σκηνώσει μαζί τους, κι αυτοί θα είναι λαοί του, κι αυτός ο Θεός θα είναι μαζί τους Θεός τους. Και ο Θεός θα εξαλείψει κάθε δάκρυ από τα μάτια τους, και ο θάνατος δεν θα υπάρχει πλέον· ούτε πένθος ούτε κραυγή ούτε πόνος δεν θα υπάρχουν πλέον· επειδή, τα πρώτα παρήλθαν. Κι αυτός που κάθεται επάνω στον θρόνο είπε: Δέστε, κάνω καινούργια τα πάντα. Και μου λέει: Γράψε· επειδή, αυτά τα λόγια είναι αληθινά και πιστά**. (Αποκ. 21:1-5)

**ΣΥΜΠΕΡΑΣΜΑ**

**ΕΡΩΤΗΣΕΙΣ ΕΠΑΝΑΛΗΨΗΣ**

1. Ποιο είναι το πρόβλημα της αμαρτίας; Από πού προήλθε και ποιες είναι οι συνέπειες που έχουν σχέση με την αμαρτία;

2. Συζητήστε το πώς η θεϊκή χάρη περιλαμβάνει και τα τρία πρόσωπα της Αγίας Τριάδας.

3. Τι ρόλο παίζει η ατομική ευθύνη στη συγχώρηση των αμαρτιών;

4. Πώς διέφθειρε η πτώση τους ανθρώπους, όχι μόνο τις ψυχές μας αλλά και τα σώματά μας;

5. Συζητήστε πώς το ευαγγέλιο, ή τα «καλά νέα», εξασφαλίζουν την ανάστασή μας.

6. Περιγράψτε τα τρία στάδια της σωματικής λύτρωσης και πώς, σύμφωνα με τη Γραφή, θα περάσουμε από το καθένα.

7. Συζητήστε το πότε ξεκινάει η αιώνια ζωή.

8. Εξηγήστε το γεγονός ότι η αιώνια ζωή για τους πιστούς δεν είναι απλώς θέμα συνέχισης της ύπαρξής και της συνείδησής μας για πάντα.

9. Ποιος είναι ο νέος ουρανός και η νέα γη και πού θα ξοδέψουν την αιωνιότητα οι πιστοί;

**ΕΡΩΤΗΣΕΙΣ ΕΦΑΡΜΟΓΗΣ**

1. Με ποιους τρόπους ο νόμος αντανακλά τον χαρακτήρα του Θεού;

2. Σκεφτείτε τρεις τρόπους με τους οποίους οι άνθρωποι συνήθως αμαρτάνουν λόγω παράβασης και τρεις λόγω οφειλής.

3. Και τα τρία μέλη της Αγίας Τριάδας εργάζονται μαζί για τη σωτηρία μας. Τι σημαίνει αυτό για τον τρόπο με τον οποίο ο Θεός μας αγάπησε μέσα στην αμαρτία μας και συνεχίζει να μας αγαπάει αφού σωθούμε;

4. Με ποιον τρόπο χρειάζονται οι Χριστιανοί συνεχώς να είναι συντριμμένοι και να έχουν πίστη στη Χριστιανική τους ζωή;

5. Με ποιον τρόπο γίνεται η αξία του Χριστού η βάση της σωτηρίας μας και πώς μπορεί η πίστη σε Κείνον να μας δώσει την πεποίθηση στη συγχώρηση που προσφέρει;

6. Με ποιους τρόπους έχει γίνει η προσευχή το μέσον της χάρης στη δική σου ζωή;

7. Πώς μπορεί η μελλοντική ελπίδα στην ανάστασή μας να μας ικανώσει να ζούμε άγιες ζωές με την προσδοκία της έλευσης του Χριστού;

8. Πώς συνεχίζουμε να έχουμε ανάγκη το ευαγγέλιο ως πιστοί;

9. Πώς μπορούμε να γευόμαστε την αιώνια ζωή από τώρα;

10. Πώς μπορούν τα πάθη και οι ταλαιπωρίες μας σήμερα να αυξήσουν την ελπίδα μας για την αιώνια ζωή;